User:Curatoraruba10/sandbox

Museo di Industria
situa den Water Toren na San Nicolas ta un museo cu a bira indispensable pa cualkier local of bishitante y ta enfoca riba e historia rico y sorprendente di industia na Aruba. Un historia cu a trascuri dos siglo y cu pa un percentahe halto di nos poblacion no ta forma parti di nan conocemento. Un conocemento cu ta relaciona cu tur habitante di nos isla y cu ta esencial pa compronde e bida, economia y prosperidad trascuri den e periodo importante aki…cu resultado cu nos isla a forma un identidad propio y un afan pa dirigi su mes futuro. Na momento cu ta relata tipo di desaroyo economico y tecnologico asina hopi biaha ta enfoca riba cifra, tecnologia, y sciencia pero pa e museo di Aruba a dicidi di enfoca riba locual ta keda atras despues cu e empresanan aki cera nan porta. Ta trata aki di un otro tipo di balor y ta mas bien un storia y balornan humano cu cada industria a trece cu ne…resultando ademas den olanan di migracion pa cada industria y influencianan for di tur parti di mundo. E historia sorprendente aki ta accentua un biaha mas e versatilidad di nos isla cu a sa di adapta nan mes varios biaha na deferente desaroyo industrial cu a surgi den nos historia. Ta trata aki di industria di oro, aloe, phosphaat, petroleo, y turismo.

Focus di exposicion


ta comunica e historia aki den varios segmento cuminsando cu e projeccion isla inutil  cu ta ilustra e transformacion di e isla atravez di tempo y e impacto cu e industrianan aki tabatin relaciona cu infrastructura y desaroyo en general. Despues ta sigui un resumen di e seis industrianan principal ilustrando e desaroyo di cada industria y treciendo dilante personahenan di cada periodo pa asina personalisa cada industria y presente den un contexto humano y familiar. Importante den e segmento aki ta pa bira conciente con Aruba tabata percibi su mes atravez di e periodonan hisstorico por ehempel for di un isla industrial cu tabata haya bishitante pa mira tecnologia y insdustria…pa un isla turistico unda cu un imagen completamente distinto y mas bien idylico ta ser treci dilanti. E proximo segmento ta den e trappenhuis subiendo pa di dos piso unda ta accentua e aspecto di mosaico cultural cu ta compone nos isla. Un imprecion fotografico  impactante ta ser treci dilanti den e segment aki unda cu for di un seleccion grandi di fotografia di nivel halto (tur saca na aña 1944) por haya un flashback di Aruba na momento cu e isla aki a ser confronta cu e industria cu a marca tur desarollo di siglo binti (petroleo)…treciendo un desaroyo economico, migracion na gran escala, nivel di bida halto y optimismo pa decadas largo…e imagen nan aki ta un bon ilustracion di the “Golden Years” cu a reina den periodo di Lago na Aruba. Pa complementa e otro segmentonan ta presenta den e toren “ e fluho di tempo” cu ta un presentacion audiovisual unda cu nos grandinan ta comparti nan experiencianan di tur e industrianan cu ta bin na remarca den e museo aki. E fluho di tempo a bira un di e parti mas gusta di e museo aki unda cu hopi experiencia relaciona cu e industrianan,  sabiduria amplio, y mas bien e aspectonan social y humano a ser treci dilanti.

Location
Museo Industrial ta situa alabez den un edificio cu ta hopi apropia pa cu e tematica di e exposicion aki…e edificio monumental a ser contrui pa LWV (Lands Water Voorziening) den e decada di 1930 pa genera un precion di awa stabiel den e boom town San Nicolas. Di e forma aki por acomoda e cantidad di migrantenan cu a bin busca un bon futuro na Aruba y cu pa gran parti a establece nan mes den e pueblo aki. Pa loke ta diseño por remarca cu e ta mustra razgonan di estilonan di moderno na momento di su construccion manera art deco y nieuw bouwen cu ta refleha e enfoke riba forma, dynamismo y functionalidad di e periodo. E edificio iconico aki ta situa na un punto cardinal di e pueblo di San Nioclas y sin duda ta un recuerdo potente y symbolico di e desaroyo tecnologico industrial di e epoca atras.

Path forward
Museo di industria tin hopi projecta su dilenti y den future sercano lo por mira segmentonan nobo cu lo ser incorpora den e museo aki y alabez lo agrega cierto informacionan adicional cu a bin encontra den e ultimo añanan. Tambe lo crea un workshop pa hobennan pa asina investiga posibel industrianan nobo pa e isla asina inspirando nos hobennan pa sigui tene nan bista riba e posibilidadnan pa future desaroyo di nos isla.

The Foundation
Pa Fundacion Museo Arubano tabata un honor y responsabilidad grandi pa por crea e museonan na San Nicolas, cual ya nos ta papia di tres Museo esta Museo di Industria, Museo di Comunidad, y Exposicion Carnaval Euforia, siguiendo asina den paso di e meneho di Gobierno di Aruba pa informa y inspira e pueblo di pariba pa asina crea un imagen mas diversifica pa e parti di e isla aki recordando e pasado rico di e forma eki duna bida na un futuro mes balioso pa e region di San Nicolas. Ademas tambe ta maneha e Museo Historico na Fort Zoutman cual museo ta forma e curazon symbolico y inicio di FMA. Cu tempo a cambia statutonan pa amplia e organizacion y crea posibilidad pa crecemento y sostenibilidad di e organizacion aki. Museonan ta hunga un rol sumamente importante den desaroyo di un pais y ta ofrece un refleho mas profundo di sucesonan y balornan cu a marca nos pasado y forma ken nos ta. Cultura di Aruba en particular ta enfrenta retonan grandi pa por rescata mas tanto di nos herencia cultural cu ta posibel, mirando e desaroyonan cu continuamente ta sigui na un ritmo accelera…accentuando e urgencia pa e sector aki efectua su labor debidamente. E meta principal ta pa garantiza futuro generacionan conocemento y acceso na nan historia pa asina nos cultura tambe forma parti di e Aruba sostenibel cu nos ta anhela.